কালিহাতী থানার (ওসি) মীর মোশারফ হোসেন জানান, উপজেলার নাগবাড়ী ইউনিয়নের রস্তমপুর বাজারের দুটি দোকানে সরকারের খাদ্যবান্ধব কর্মসূচির ১০ টাকা কেজি দরের চাল অবৈধভাবে মজুদ করা হয়েছে- এমন সংবাদের ভিত্তিতে অভিযান চালানো হয়। এ সময় ওই বাজারের চাল ব্যবসায়ী ডিলার লাবু মিয়া ও শাহজাহানের দোকান থেকে ১৪২ বস্তা চাল জব্দ করা হয়। ঘটনার পর থেকে ডিলার লাবু মিয়া ও দোকান মালিক শাহজাহান পলাতক। এ ঘটনায় পুলিশ বাদী হয়ে চাল ব্যবসায়ী ডিলার লাবু মিয়া ও শাহজাহানের নামে এবং অজ্ঞাতনামা ৪-৫ জনের বিরুদ্ধে মামলা করেছে।